open-index/open-wikipedia-markdown huggingface dataset:
Организација на украински националисти

**Организација на украинските националисти** (**ОУН**) () — украинска политичка организација во Западна Украина, тогаш под полска власт. Организацијата била основана во 1929 година со здружувањето на повеќе украински националистички структури, вклучително и Украинската воена организација и неколку милитантни антиполски студентски организации.

ОУН дејствувала со инфилтрирање на легални политички партии, универзитети и други политички структури и институции во Западна Украина. Како револуционерни ултра-националисти, ОУН била наречена фашистичка од неколку историчари. Нивната стратегија за придобивање на самостојност во Украина вклучува насилство и тероризам против странски и домашни непријатели, како што се Полска, Чехословачка и Русија.

Во 1940, ОУН се поделила на два дела. Постарите членови го поддржувале Андриј Мелник, а помладите и порадикални членови го поддржувале Степан Бандера. Групата на Степан Бандера декларирала самостојна Украинска Држава на 30 јуни 1941 во Лавов, додека регионот бил под контрола на Нацистичка Германија. Како одговор на тоа, водството на ОУН било потиснато од властите во Нацистичка Германија. Во октомври 1942 била создадена Украинската востаничка армија.

Во 1943 година припадниците на бунтовничката армија извршиле големо етничко чистење против Полјаците. Историчарите проценуваат дека околу 60,000 до 100,000 полски цивили биле масакрирани во Волин и Источна Галиција.

По војната, Украинската востаничка армија се борела против советските и полските владини сили. За време на Операцијата Висла во 1947, полската влада депортирала 140,000 украински цивили од Полска така што би ја одстранила базата за поддршка на бунтовничката армија. Во борбите, советските сили убиле, уапсиле или депортирале повеќе од 500,000 украински цивили. Многу од нив биле членови на Украинската Бунтовничка Армија или нивни роднини и поддржувачи.

За време на Студената војна, организацијата била скришно поддржувана од западните агенции, меѓу кои била и ЦИА.

Денес постојат многу современи Украински десничарски политички организации кои се сметаат за наследници на политичките традиции на организацијата, како на пример политичката партија Свобода, Украинското Национално Собрание и Конгресот на Украинските Националисти. Улогата на организацијата е сè уште оспорена во историографијата, поради тоа што современите политички наследници разија литература за негирање на фашистичките наследства и соработки со Нацистичка Германија на организацијата. Од друга страна некои научници тврдат дека деснчарските аспекти на модерните потомци на организацијата се истакнати од политички противници за изборни цели.

Категорија:Политички партии во Украина
Категорија:Организации во Украина
Категорија:Антикомунизам
Категорија:Антисемитизам во Украина
Категорија:Историја на Украина
Категорија:Историја на Полска (1918–1939)
Категорија:Историја на Советскиот Сојуз
Список на победници од Евровизија

Досега 67 ученици имаат победено на Евровизија од 1956-2019 година. Подолу се прикажани табеларно статистиките од Евровизија.

## Список
Паметен телефон

thumb|Паметен телефон Самсунг Галакси Нот
thumb|Паметен телефон Самсунг Галакси Нот
thumb|Паметен телефон Нокија N8

**Паметен телефон** или **смартфон** () – мобилен телефон со напреден мобилен оперативен систем кој ги комбинира особините на оперативниот систем на личен сметач  со особини за мобилна употреба . Паметните телефони, кои се со џебна големина, вообичаено ги комбинираат особините на мобилен телефон, како што се остварување на говорни врски (телефонски повици) и размена на текстуални пораки, со оние на други популарни дигитални мобилни уреди како личен дигитален помошник (, календар на настани, медиумски плеер, видео игри, ГПС навигација, дигитален фотоапарат и дигитална видеокамера. Паметните телефони можат да пристапат на интернет и можат да користат разни софтверски компоненти од трети страни (*[[мобилна апликација|мобилни апликации]]*) од различни места. Типично имаат рамен екран со графички кориснички интерфејс кој зафаќа повеќе од 76% од предната површина. Скоро секогаш дисплејот е допирник.

## Наводи

## Поврзано
* Мобилен телефон
* Виндоус мобајл
* Симбијан
* iOS
* Андроид

## Надворешни врски


Категорија:Телефонија
Категорија:Мобилни телефони
Категорија:Преносни сметачи
Книга од песок

**„Книга од песок“** (шпански: *El libro de arena*) — збирка раскази на аргентинскиот писател Хорхе Луис Борхес. Збирката е објавена во 1975 година, а расказите се напишани во периодот од 1970 до 1975 година.

## Содржина
Книгата се состои од 13 раскази и епилог, напишан на 3 февруари 1975 година, во Буенос Аирес: 
* Другиот
* Улрика
* Конгресот
* There are more things
* Сектата на триесеттемина
* Ноќта на дарбите
* Огледалото и маската
* УНДР
* Утопијата на еден уморен човек 
* Мито
* Авелино Аредондо
* Дискот
* Книгата од песок

Во епилогот, авторот дава кратко објаснување на расказите: првиот расказ ја обработува познатата тема на двојната личност; љубовната тема во „Улрика“ е реткост во неговите прозни текстови; „Конгрес“ е најамбициозниот расказ во збирката, со автобиографски елементи и со почеток во стилот на Кафка; „Ноќта на дарбите“ е најопуштениот расказ, со најмногу наслство и егзалтација; „Ундр“ и „Огледалото и маската“ ја замислуваат можноста за литература што се состои од само еден збор; „Утопијата на еден уморен човек“ е најчесното дело во збирката; „Мито“ ја изразува етичката опсесија на северноамериканците; „Дискот“ може да се опише како Евклидов круг, а „Книгата од песок“ ја опишува книгата со безброј страници.

## За збирката
Во збирката, Борхес ги продолжува своите творечки искуства, слободно користејќи ги културолошките, историските, литературните и филозофските контексти, а фабуларните настани ги обојува со авторска интелектуална рефлексија. Расказите во збирката ги допираат темите на алтер егото, љубовта, судбината, претпоставениот ерес, вечните дела, светот како книга, книгата како лавиринт итн. Во нив, едноставниот и колоквијален стил е комбиниран со фантастичниот заплет. 

## Изданија на македонски јазик
Во 2015 година, збирката била објавен на македонски јазик, во издание на „Бегемот“, во рамки на едицијата „Ars magna“, а во тираж од 500 примероци. Преводот од шпански јазик го направил Ненад Велковски; ликовното уредување на книгата е дело на Бојан Димитриевиќ; а јазичната редакција ја направил Филип Димевски. Книгата била преведена со финансиска помош на програмата „Сур“ при Министерството за надворешни работи и култура на Република Аргентина, а била испечатена во „Печатницата Наумовски“ од Скопје. Книгата, со димензии од 18 сантиметри и со обем од 118 страници, е каталогизирана во НУБ „Св. Климент Охридски“ од Скопје и ја носи меѓународната ознака ISBN 978-608-4718-30-7.

## Наводи

Категорија: Дела на Хорхе Луис Борхес
Категорија: Книги од 1975 година
Категорија: Изданија на Бегемот
Категорија:Појавено во 2015 година во Македонија
Категорија:Аргентински раскази
Категорија:Книги на шпански јазик
Дејанчо Богданов

**Дејанчо Богданов**  (, Велешко,  — , ) — македонски бранител, војник на АРМ, учесник во Воениот конфликт во Македонија во 2001 година. Загинал на 24 март 2001 година од експлозија на бомба при обука.
## Животопис
### Живот, војната 2001 и сведоштва

Дејанчо Богданов е роден на 27 февруари 1980 година во Чашка, Велешко. Кога започнал Воениот конфликт во 2001 година бил дел од Велешката бригада, која во текот на седумте месеци воени операции била распоредена на Матка, Рашче, Танушевци, Карпалак, Кучково, Слупчане и Ваксинце. Загинал на 24 март 2001 година од експлозија на бомба при обука во близината на Велес. Неговото име било испишано на бронзената плоча на Споменикот на Бранителите во центарот на Скопје. Богданов е еден од шестемина велешки бранители кои го положиле својот живот во територијалниот суверенитет и интегритет на Република Македонија. Дејанчо Богданов посмртно бил одликуван со Медал за храброст од Претседателот на Р Македонија.
## Наводи

Категорија:Чашка
Категорија:Луѓе од Велес
Категорија:Македонски бранители
Бруто национална среќа

десно|мини|Слоган за Бруто национална среќа
300px|thumb|right|Бруто национална среќа
**Бруто национална среќа** (**GNH**) е мерење на колективната среќа на една нација. Тоа е концепт кој се појавил во 1972 година во Бутан како идеја на тогашниот бутански крал. Идејата претставува противтежа на бруто-националниот производ како индикатор за развој, кој укажува само на економската компонента на развојот.

## Историја
### Потекло
Во 1970-те години, земјите во развој беа насочени кон зголемување на економскиот успех да се помогне во развојот на просперитетот. Кралот на Бутан, Џигме Синге Вангчук, верувал дека економскиот пристап го обесчовечува процесот на развој. Вангчук решил да се насочи на концептот којшто тој го нарекува „Бруто национална среќа“. 

## Наводи

## Надворешни врски
* Надија Мустафа, „А што со Бруто националната среќа?“ , Time, 10 јануари 2005 година
* Rajni Bakshi, „Бруто национална среќа“ , *Оживување*, 25 јануари 2005 година
* Меѓународен институт за менаџмент – американско засновано GHN истражување, GNH политика бела хартија
* Бутан 2008 Благодарница на кралот 
* Светската среќа, извештај
* Бутан, Бруто националната среќа и одржлив развој – YouTube (12:31)
* Бруто национална среќа, глобално истражување 

Категорија:Економија на Бутан
Категорија:Економски показатели
Категорија:Економски идеологии
Категорија:Економија на животната средина
Категорија:Применета етика
Категорија:Еколошка економика
Категорија:Политички теории
Повик на чекање

**Повик на чекање** – дополнителна телекомуникациска услуга која телефонската компанија им ја нуди на своите корисници за да им овозможи да прифатат втор повик кога веќе имаат повик во тек. 

## Опис
Услугата овозможува да не се пропушти втор повик додека корисникот веќе разговора. При повик на корисник кој разговара, истиот ќе добие информација за повик преку звучен сигнал „бип“.
Повикувачкиот корисник добива тон на ѕвонење како во случај кога линијата е слободна. 

Повиканиот корисник може времено да го прекине разговорот кој е во тек, да го остави соговорникот на чекање, да оствари врска со повикувачот или да се префрла помеѓу двата повика.

## Начин на користење
Додека разговара, повиканиот корисник во слушалката ќе чуе „бип“ сигнал
*Повиканиот треба да го притисне флеш копчето (FLASH) на неговиот телефонски апарат
*Откако ќе слушне континуиран тон, треба да го притисне копчето 2 за да го добие вториот корисник кој го повикува
*Доколку сака да се префрли повторно на првиот повик кој е на чекање, треба да ги повтори претходните два чекора. 
Услугата по потреба може да се активира или деактивира со внесување на соодветен код.
*Активирање:     * 43 # 
*Деактивирање:   # 43 #
Откако ќе се внесе кодот мора да се добие говорна порака или тон за потврда дека услугата е активирана или деактивирана.

## Историја
Услугата „повик на чекање“ првично била воведена во Северна Америка во почетокот на седумдесеттите години на 20 век со воведувањето на првите електронски централи во телефонската мрежа. Во овој период услугата е воведена и во Европа со воведувањето на првите дигитални комутациски системи. 

Во Македонија услугата е воведена во средината на деведесеттите години на 20 век со пуштањето во сообраќај на дигиталните централи EWSD и Alcatel E10.

## Наводи

Категорија:Телекомуникации
Категорија:Телефонија
Категорија:Дополнителни телефонски услуги
Конвој (филм од 1978)

**Конвој** (англиски: *Convoy*) - американско-британски филм од 1978 година, во режија на Сем Пекинпо (*Sam Peckinpah*), а автори на сценариото се Бил Нортон (*Bill L. Norton*) и Бил Фрајс (*Bill Fries*). Главните улоги ги играат: Крис Кристоферсoн (*Kris Kristofferson*), Али Мекгро (*Ali MacGraw*) и Ернест Борнин (*Ernest Borgnine*).

## Содржина
Камионите што поминуват низ пустината во Аризона меѓусебно комуницираат преку радио-станици. Меѓутоа, на нивната честота се уфрла омразениот шериф Валас (го игра Борнин), велејќи им на возачите дека може да возат побрзо, а потоа ги запира и ги казнува за пребрзо возење. Шерифот и возачот Рабер Дак (го игра Кристоферсон) веќе во неколку наврати имале отворени судири, така што воопшто не ја кријат меѓусебната нетрпеливост. Овојпат, возачите организираат бунт против полициското самоволие. Поради, тоа, камионџиите се собираат во конвој, предводен од Дак, и возат кон Ново Мексико. Вестите за тоа се шират, па ним им се придружуваат и други возачи, а во конвојот се наоѓа и убавата фотографка Мелиса (ја глуми Мекгро).

## Наводи

Категорија:Американски филмови
Категорија:Британски филмови
Категорија:Филмови на англиски јазик
Категорија:Филмови од 1978 година
Категорија:Филмови на Сем Пекинпо
Категорија:Филмови со Крис Кристоферсон
Категорија:Филмови со Али Мекгро
Мултимедија

**Мултимедија** е начин на прикажување на одредена содржина со истовремено користење на текстови, звуци, видео клипови и музика. Содржините  прикажани мултимедијално најдобро и најинтересно може да бидат пренесени и разбрани од луѓето за кои се наменети. Мултимедијалните компјутерски програми имаат содржина која е комбинација од текстови, слики, фотографии, звуци, анимации, видео клипови и врски. Второспоменатите овозоможуваат со едноставно кликање на нив корисникот да се "шета" низ содржините на мултимедијалната програма. Мултимедијални програми се на пример: образовниот софтвер, компјуерски игри, мрежните , компјутерските симулации, енциклопедиите, програмите за презентација итн.

## Терминологија
Терминот мултимедија е првпат употребен од пејачот и уметник Боб Голдстеин на промоција на неговото шоу во Саутхемптон, Лонг Ајленд,  во јули 1966 година. Најверојатно Голдстеин знаел дека американскиот уметник Дик Хигинс две години претходно го употребил терминот „интермедија“.

## Наводи

Категорија:Мултимедија
Бело вино

десно|мини|Чаша бело вино
десно|мини|Дегустација на вино во Торонтес во Кафаиат, Аргентина
**Бело вино** е вино чија боја може да биде светло-жолта, жолто-зелена, или жолто-златна боја. Се произведува од белите (златните, зелените) сорти на гроѕјето.

Тоа е произведено со алкохолна ферментација на не обоени видови на грозје кои може да имаат бела или црна кожа. Се прави да имa жолта боја,  како и да се одржи жолтата транспарентна боја во финалниот производ. Големиот број на различни видови на бело вино доаѓа од голем број на сорти, методи на производство на вино, а исто така и соодносот на остаток на шеќер.

Белото вино постои повеќе од 2500 години. Денес го има во сите земји чии жители пијат вино: Европа, Америка, Океанија, а помалку во Азија и Африка поради климатски и религиозни причини.

## Галерија


File:Винарија Картал 11.jpg||Бело вино Ризлинг од Винарска визба „Картал“
File:Шардоне Грозд.jpg|Шардоне на „Грозд“ - Струмица
File:Бело вино од Тиквеш.jpg|Бело вино Александрија
File:Чаша бело вино.jpg|Бело вино во Шато Сопот



## Наводи

Категорија:Нијанси на белата боја
Категорија:Алкохолни пијалаци
Категорија:Вино
Пастирска месечина

мини|Прометеј (десно) и Пандора орбитираат во близина на F прстенот на Сатурн, но само се мисли дека Прометеј дејствува како пастер.
мини|'''Работата на пастер месечина'''– честичките се наоѓаат пред или зад Месечината во својата орбита, па тие се или забрзани во насока на месечината и исфрлени надвор, или се успорени на нивниот пат и потоа се повлечени навнатре.
**Пастир месечината** е мал природен сателит , кој отвора празнина во материјалот на планетарениот прстен или ги држи честичките во рамките на прстенот. Името е резултат на фактот дека го граничат "стадото" на честичките на прстенот како овчар.

Поради нивната гравитациска сила, тие ги собираат честичките и ги одбиваат од нивните оригинални орбити преку орбитална резонанца. Ова предизвикува празнини во системот на прстени, како што е особено впечатлива девизијата Касини, како и други карактеристични бендови, или чудно "свиткани" деформации на прстените.

## Примери

### Јупитер
Неколку од Јупитеровите мали месечини, имено Метис и Адрастеа, се во рамките на прстенестиот систем на Јупитер, и исто така се во рамките на Рош границата. Можно е дека овие прстени се составени од материјал кој се извадени од овие две тела соприливната сила на Јупитер, можеби од страна на судирите на материјалот од прстените на нивните површини.

### Сатурн
Комплексниот прстенов систем на Сатурн има неколку такви сателити. Овие го вклучуваат Прометеј (F прстен), Дафнис (Кеелер празнината), Пан (Енке празнината), Јанус, и Епиметеј (сите А прстени).

### Уран
Уран , исто така, има пастир месечини на својот ε прстен, Корделија и Офелија. Тие се внатрешни и надворешни пастири. И двете месечини се во рамките на Урановиот синхрони полупречник, и нивните орбити полека се рапаѓаат поради приливното успорување.

### Нептун
Нептуновите прстени се многу необични поради тоа што кај нив за првпат е откриено да бидат составени од нецелосни лакови во Земјено-засновани набљудувања, но Војаџер 2 сликите покажаа дека се целосни прстнени со светли прамени. Се мисли дека гравитациското влијание на пастир месечината Галатеја и можеби и други сè уште неоткриени пастир месечини се одговорни за оваа скупченост.

### Мали планети
Прстени околу некои кентаури биле идентификувани. Чарикловите прстени се извонредно добро дефинирани и осомничени дека или се многу млади или се спречени од страна на пастир месечина слична со масата на прстените. Хирон исто така, се сметало дека има прстени слични во форма на оние на Чарикло.

## Поврзано
* Керквудов јаз

## Наводи

## Дополнителна литература
* Арнолд Hanslmeier: *Einführung во Astronomie und Astrophysik*. Спектар, Берлин/Германија 2007, ISBN 978-3-8274-1846-3.

Категорија:Небесна механика
Шербет

thumb|250px|десно|''Шербеџија''
**Шербет** — топол освежувачки безалхоколен пијалак сличен на чај или медовина. Се прави така што печениот шеќер се прелива со студена вода, а потоа се вари додека да зоврие. Самиот поим доаѓа од турскиот збор *şerbet*.

Шербетот во нашите краишта дошол од арапските земји и Турција. Покрај спомнатите земији овој напиток се користи и во: Србија, Бугарија, Македонија и Босна и Херцеговина.

Шербетот се користи како напиток или како прелив за некои колачи. При подготвувањето на прелив за колачи, на шербетот може да му се додаде масло, мед, ванилин шеќер или сок од лимoн.

Прелив сличен на шербетот се користи и за: тулумби, татлии, туфахии или баклава.

Шербетчија е личност која продава од голем карактеристичен бокал.

## Наводи

Категорија:Пијалаци
Категорија:Турцизми
Грејс од Монако (филм од 2014)

мини|Грејс од Монако Кан 2014 година
мини|Паз Вега Никол Кидман Кан 2014 година
**Грејс од Монако** (англиски: *Grace of Monaco* ) - американско-француски филм од 2014 година, во режија на Оливје Даан (*Olivier Dahan*), според сценариото на Араш Амел (*Arash Amel*). Главните улоги ги играат: Никол Кидман (*Nicole Kidman*), Тим Рот (*Tim Roth*), Френк Ланџела (*Frank Langella*), Андре Панверн (*André Penvern*), Паз Вега (*Paz Vega*) и Дерек Џекоби (*Derek Jacobi*). Филмот бил номиниран за наградата „Еми“, во две категории, а кралското семејство од Монако издало официјално соопштение дека филмот никако не смее да се смета како биографски, зашто ги искривува историските факти.

## Содржина
Филмот ја прикажува приказната за холивудската глумица Грејс Кели (ја игра Кидман) која во 1956 година се омажила за принцот Рение од Монако (го игра Рот). Шест години подоцна, се заоструваат односите меѓу кнежевството Монако и Франција, зашто францускиот претседател Шарл де Гол се заканува дека ќе му наметне данок на Монако и дека ќе го заземе. Истовремено, во криза е и бракот меѓу Грејс Кели и принцот Рение, зашто таа сака да глуми во филмот на Алфред Хичкок, „Марни“...

## Наводи

Категорија:Филмови од 2014 година
Категорија:Филмови со Тим Рот
Категорија:Филмови со Никол Кидман
Категорија:Биографски филмови
Категорија:Американски филмови
Категорија:Француски филмови
Категорија:Филмови на француски јазик
Категорија:Филмови на англиски јазик
Република Фиренца

**Република Фиренца** (латински: *Respublica Florentina*, италијански: *Repubblica fiorentina*) — независна република во Северна Италија која постоела во периодот 1115-1185 и 1197-1532 година. Републиката била основана како независна комуна во градот Фиренца, но наскоро се зацврстила во поголемиот дел од северна и централна Тоскана и започнала да ума една од најважните улоги во политичкиот систем во Италија. Република Фиренца создала сложен систем на управување заснован на неузурпација на власта од едно лице и вклучување на граѓаните во формирањето на државните органи.

Во 13-14 век економскиот развој на Фиренца и донела да стане една од најјразвиените земји не само во Италија, туку и во Европа. Во Фиренца најпрвин се родило мануфактурното производство и започнале социјалните конфликти меѓу наемните работници и работодавачите. Во 1434 година во Фиренца на власт се утврдила династија Медичи, во кој период државата се трансформирала. Во 14 век Фиренца станала водечки центар на италијанската ренесанса, во кој твореле Данте Алигиери, Франческо Петрарка, Џовани Бокачо, Леонардо да Винчи, Микеланџело, Николо Макијавели и многу други.

Категорија:Поранешни држави на Апенинскиот Полуостров
Категорија:Поранешни републики

Категорија:Италијанска ренесанса
Категорија:Градови-држави
Стадион Луј II

**Стадион Луј II** - стадион кво областа Фонвјеј во Монако. Тој примарно служи како место за фудбалски натпревари, а исто така е дом на ФК Монако и фудбалската репрезентација на Монако. Од 1998 до 2012 година, на стадионот биле одржувани годишните натпревари на Суперкуп на УЕФА натпревар.

Стадионот исто така се користи за атлетски митинзи кои се дел од Дијамантската лига на ИААФ. Од 2003 до 2005 година беше домаќин на Светското атлетско финале на ИААФ, но само со неколку дисциплини, па поради малата сместивост на стадионот, финалето мораше да се одржи на друго место.

Оригиналниот стадион Луј II бил отворен во 1939 година како дом на ФК Монако. Новиот стадион е изграден во почетокот на 1980-тите години, во близина на местото на стариот стадион на земјиште одземено од морето, а целосно бил отворен во 1985 година. Сместивоста била околу 18.500 седишта, отприлика колку половина од населението на Монако (36.371 жители), а повеќе од кој било друг стадион во земјата. Најголемиот дел од објектите на стадионот се наоѓаат под земја, со голем паркинг директно под висината на теренот (нешто што предизвикува одреден степен на критики од страна на менаџерите на противниците на Монако во минатото во врска со состојбата на теренот).

Стадионот бил наречен по Луј II, кнезот на Монако, кој бил суверен кнез на Монако кога оригиналниот стадион бил изграден.

## Настани
На 29 јули 2008 година, Елена Исинбаева го постави женскиот рекорд во скок со стап од 5,04 метри.

На 1 јули 2011 година американската рок-група „Иглс“, (*The Eagles*) настапи на свадбата на кнезот Алберт II, и Шарлен Витсток.

## Експлозија

На 31 мај 2004 година, се случи експлозија, која очигледно намерно предизвика штета на Стадионот Луј II и соседната зграда, Ла Риш, Фонвјеј (*La Ruche, Fontvieille*). Нема извештаи за повредени и одговорноста за нападот остана нејасна. Штетата, била релативно висока, а делови од структурата на градбите, било потврдено дека нема да влијаат на соодветните структури на зградите. Владата на Монако, ја презеде одговорноста за поправка на штетите предизвикани од експлозијата. Оваа експлозија претставува редок исклучок на одамна воспоставениот углед на кнежевството во доменот на безбедноста и животот без насилство.

## Објекти

Сал Гастон Медесен е затворена арена која се наоѓа под трибините на фудбалскиот стадион. Сал Гастон Медесен е во можност да биде домаќин на спортови како кошарка, одбојка, ракомет, џудо и мечување, во кревање тегови и гимнастика.

На стадонот Луј II, кој содржи голем деловен комплекс, исто така сместен е Меѓународниот универзитет на Монако (IUM), на кој се специјализира бизнис-образование.

## Поврзано
* Географија на Монако

## Наводи

## Надворешни врски

* monaco.net 
* Stadium Guide Article

Стадион Луј III
Категорија:Фудбалски зданија во Монако
Категорија:Атлетски зданија во Монако
Категорија:Национални стадиони
Категорија:Стадиони во Европа
Пренасочување на повик

**Пренасочување на повик** – дополнителна телекомуникациска услуга која овозможува пренасочување на дојдовен повик на друго одредиште, кое може да биде мобилен телефон, говорно сандаче или друг телефонски број каде повиканиот корисник е достапен.

## Опис
Постојат неколку вида пренасочувања на повик врз основа на тоа кога да се врши пренасочување.

### Безусловно пренасочување на повик
Доколку корисникот сака да биде достапен во секој момент, оваа услуга му овозможува сите повици што ќе пристигнат на неговиот телефон автоматски да се пренасочуваат на друг телефонски број што самиот го определил.

### Пренасочување кога бројот е зафатен
Оваа услуга му овозможува на корисникот во случај кога неговата телефонска линија е зафатена, повиците што пристигаат да се пренасочуваат на друг телефонски број што самиот го определил.

### Пренасочување при неодговарање на повикот
Оваа услуга му овозможува на корисникот во случај кога не одговара на повикот после одреден број на ѕвонења, повикот да се пренасочи на друг телефонски број што самиот го определил.

### Пренасочување кога корисникот не е достапен
Оваа услуга му овозможува на корисникот кога е надвор од мрежно покривање, повикот да го пренасочи на друг телефонски број што самиот го определил. Истата е применлива само за мобилните телефони.

## Начин на користење
Услугата по потреба може да се активира или да ја деактивира со внесување на соодветен код.
### Безусловно пренасочување на повик
*Активирање: * 21 * телефонски број #
*Деактивирање: # 21 #

### Пренасочување кога бројот е зафатен
*Активирање: * 67 * телефонски број #
*Деактивирање: # 67 #

### Пренасочување при неодговарање на повикот
*Активирање: * 61 * телефонски број #
*Деактивирање: # 61 #

При внесување на соодветниот код на телефонскиот апарат, корисникот ќе слушнет говорна порака или тон на потврда дека услугата е активирана или деактивирана.

## Историја

Во Македонија услугата е воведена во средината на деведесеттите години на 20 век со пуштањето во сообраќај на дигиталните централи EWSD и Alcatel E10.

## Наводи

Категорија:Телекомуникации
Категорија:Телефонија
Категорија:Дополнителни телефонски услуги
Сергеј Мисирков

**Д-р Сергеј Крстев Мисирков** (роден во , денешна Украина во 1906 г. - починал во , Бугарија во 1960 г.) — лекар, публицист и општественик, син на македонскиот писател и просветител Крсте Петков Мисирков и на Екатерина Михајлова Мисиркова. Тој е роден во Одеса, денешна Украина но се образувал во бугарската престолнина Софија. Завршил медицина. Во периодот 1946-1947 г. бил пратеник во Бугарското народно собрание.

## Животопис
Сергеј Крстев Мисирков е роден во Одеса, Руско Царство во 1906 г. Тој е син на Крсте Петков Мисирков и Екатерина Михајлова Мисиркова. Како малолетен живеел во Софија, Бугарија каде што завршил медицински факултет и работел како лекар во градот. Во 1935 г. Сергеј Мисирков бил прогонуван од новите про-фашистички власти во Бугарија и бил приведен во врска со случај каде што се сметал за приврзаник на ВМРО (Обединета).

На 18 мај 1940 г. во Софија престојувал македонскиот поет и комунист Коле Неделковски. Тој под иницијатива на претходна средба со Екатерина Мисиркова испратил писмо до Сергеј Мисирков. По оваа писмо Мисирков се поврзал со Неделковски и други македонски национални дејци како Никола Вапцаров од Софискиот македонски литературен кружок и застанал во борбата против германските и бугарските фашисти. Според една преписка помеѓу Мисирков и Неделковски, кружокот неофицијално се претставувал како продолжение на Македонското научно-литературно друштво „Свети Климент“ - Санкт Петербург, кое било основано од Крсте Петков Мисирков.

Како општественик се истакнал во периодот од 1946 до 1947 година кога бил избран за пратеник во Бугарското народно собрание. Во 1956 година ја предал целата архива на Крсте Петков Мисирков во Државниот архив на Република Македонија, две години откако се формирала институцијата. Сергеј Крстев Мисирков починал во 1960 година во Софија, Бугарија. Сергеј бил погребан на софиските гробишта каде што се наоѓаат и гробовите на неговиот татко и неговата мајка.

Во една прилика Сергеј Крстев Мисирков за својот татко Крсте Петков Мисирков истакнал:

Категорија:Родени во 1906 година
Категорија:Починати во 1960 година
Категорија:Македонски публицисти
Категорија:Македонски лекари
Категорија:Мисиркови
Дине Абдураманов

**Дине Абдураманов** (? - 1902) — македонски револуционер, учесник во македонското револуционерно движење, и член на Македонската револуционерна организација.

## Животопис
Дине Абдураманов е роден во селото Пателе, Леринско. Се вклучил во редовите на ТМОРО во 1896 година, и бил еден од првите членови на Организацијата во Леринско. Учествувал во зацврстувањето на мрежата на ТМОРО во овој дел на Македонија.

Во 1901 година, станал комита во четата на војводата Марко Лерински. Дине Абдураманов бил заобиколен во неговото родно село Пателе од турската војска. Војската пред себе ги носела неговата жена и најблиските од семејството со цел да го натера да се предаде. Откако ја потрошил муницијата, со јатаган во рацете се спротивставил на турската војска, при што загинал.

## Наводи
* Христо Силјанов: Ослободителните борби на Македонија, том I, предговор и редакција Иван Катарџиев, Скопје, 2003, стр. 177
* Зоран Тодоровски, Георги Поп Христов: Спомени, Скопје, 2014, стр. 125-126

Категорија:Македонски револуционери
Категорија:Родени во Пателе
Категорија:Несигурна година на раѓање
Пирjатин

**Пирјатин** () - град во Украина, административен центар на Пирјатинскиот Реон во Полтавската Област. Градот има 15.882 жители (2015).

Градот се наоѓа на околу 190 километри северозападно од Полтава, на десниот брег на реката Удај на автопатот Е40.

## Галерија

File:The house where he worked Komsomol district committee.jpg|Историска зграда
File:Україна. Автошлях М 03. Пирятин.jpg|Автопатот M03 во Пирјатин
File:Udaj near Pyrjatyn.JPG|Реката Удај во близина на Пирјатин


## Надворешни врски
* Мрежно место на Пирјатинскиот градски совет  

Категорија:Градови во Украина
Категорија:Полтавска Област
Војводство Фиренца

**Војводство Фиренца** (италијански: *Ducato di Firenze*) — италијанско кнежевство чиј центар се наоѓал во градот Фиренца, Тоскана, Италија. Војводството било основано откако царот Карло V го вратил правото на управување на династијата Медичи над Фиренца. Во 1530 година папа Климент VII, и самиот Медичи, го именувал неговиот роднина Алесандро де Медичи како војвода од Фиренца, со кое настапило трансформирање на Република Фиренца во наследна монархија.

Во 1569 година папата го прогласил Козимо за Голем војвода на Тоскана. Медичи управувале со Големото Војводство Тоскана до 1737 година.


Фиренца
Дукља

**Дукља** (, , ) ― средновековна држава која приближно ја опфаќала територијата на денешна југоисточна Црна Гора, од Которскиот Залив на запад до реката Бојана на исток, и до изворите на реките Зета и Морача на север.

мини|200п|лево|Оловниот печат на архонт Петар (или Предимир) (IX век).
Првиот познат владетел на Дукља е архонт Петар, кој бил во вазален однос спрема Византија. Следниот познат дукљански владетел е Јован Владимир. Бил вазал на цар Самоил со чија ќерка Теодора (Косара) се оженил. Со потпаѓањето на Самоиловото царство под византиска власт и Дукља исто така потпаѓа под власта на Византија.

## Список на владетели
* Петар, 10ти или 11ти век
* Јован Владимир, c. 1000&nbsp;– 22 мај 1016
* Стефан Воислав, 1018&nbsp;– c. 1043
* Михајло I *rex Sclavorum* (Крал на Словените), c. 1046&nbsp;– 1081 (Крал од c. 1077)
* *Крал* Константин Бодин 1081–1101
* *Крал* Михајло II 1101–1102
* *Крал* Доброслав II 1102
* *Крал* Кочапар 1102–1103
* *Крал* Владимир II 1103–1114
* *Крал* Ѓорѓе I 1114–1118
* *Крал* Грубеша 1118–1125
* *Крал* Ѓорѓе I 1125–1131 (повторно на власт)
* *Крал* Градиња 1131–1148
* *Кнез* Радослав 1146–1148/1162
* *Кнез* Михајло III 1162–1186

Категорија:Поранешни држави на Балканот
Категорија:Поранешни словенски држави
Норетистерон

**Норетистерон** е лек кој се користи во третманот на дисфункционални крварења, примарна и секундарна аменореја, предменструален синдром, циклична мастопатија, планирање на менструација, ендометриоза. Претставува синтетски прогестоген (или прогестин) и има слични ефекти како и природниот прогестерон, како супресија на гонадотропините, инхибиција на овулацијата.

Денес се користат и голем број на пролекови на норетистеронот, како што се норетистерон ацетат, норетистерон енантат, етинодиол диацетат, линестренол.

## Наводи

Категорија:Естрани
Категорија:Прогестогени
Категорија:Енони
Категорија:Деривати на алкените
Идентификација на повик

мини|200px|десно|Првиот идентификатор на повик
**Идентификација на повик** () – дополнителна телекомуникациска услуга која им се нуди на повиканите корисници која на повиканиот корисник му го презентира бројот на повикувачкиот корисник.

## Функционален опис
Оваа дополнителна услуга им се нуди на повиканите корисници. Таа на повиканиот корисник му го претставува бројот на повикувачкиот корисник. Кога некој корисник ќе ја добие оваа услуга, нему му се презентираат броевите од сите дојдовни повици, освен од оние кога повикувачкиот корисник ја активирал дополнителната услуга „забрана за идентификација на повик“ или ако оваа информација не ѝ е достапна на дестинациската централа.

Прикажувањето на бројот се врши на самиот телефонски апарат доколку истиот ја поседува оваа функционалност, или на посебен уред кој ја има таа функционалност.

## Технички опис
Зависно од телефонската мрежа, се користат различни техники за презентација на бројот на повикувачкиот корисник.

### Фиксна аналогна мрежа
Во фиксната аналогна телефонска мрежа, телефонската централа го обезбедува бројот на повикувачкиот корисник и истиот го испраќа до уредот на повиканиот корисник во фазата на ѕвонење пред истиот да ја подигне микротелефонската комбинација (слушалката). Во најголем број на земји овој пренос се врши меѓу првото и второто ѕвонење.

За модулација се користат повеќе начини, а најчести се модулацијата со фазно поместување и V.23 или со тонски сигнали.

### Мобилни мрежи
Мобилните мрежи засновани на системот ГСМ, како и поновите засновани на системот УМТС, ја поддржуваат оваа услуга.

## Историја
Во Македонија услугата е воведена во средината на деведесеттите години на 20 век со пуштањето во сообраќај на дигиталните централи EWSD и Alcatel E10.

## Наводи

Категорија:Телекомуникации
Категорија:Телефонија
Категорија:Дополнителни телефонски услуги
[Категорија:* [Биометриски пасош
Рајдинг

**Рајдинг** () наречен и **Доборјан** () или **Рајноф** () — паланка во Градиште, Австрија, оддалечено околу 21 километри од Сопрон. Селото се наоѓа на ридовите над Сопрон и има 837 жители. Селото постои од 1222 година.

Најистакнатата личност од Рајдинг е славниот унгарски композитор Франц Лист, роден во 1811 г. на имотот на семејството Естерхази. Последниот сопственик на куќата Пал Естерхази ја подарил во 1971 година на селото и била преуредена како музеј. Денес таа куќа ги задржува спомените од животот Лист кои се собрани и зачувани со помош на месното население.

## Наводи

## Надворешни врски

* Службен портал на Рајдинг 

Категорија:Општини во Градиште
Категорија:Оберпулендорф (округ)
Бурма (накит)

мини
**Бурма** или **венчален прстен** — еден вид прстен што укажува на тоа дека оној што го носи е во брак. Обично се прави од метал, а традиционално се прави од злато или друг скапоцен метал.

Најраните примери на бурми ни доаѓаат од Древниот Египет. Западниот обичај за употреба на бурма ги има во Стариот Рим и Грција, а до денес опстојува поради употребата при склучување на христијански бракови во Европа, кои се прилагодени на древните обичаи.

Во зависност од културата, бурмата односно венчалниот прстен обично се носи на левата или десната рака, на безимениот прст (или домалиот прст). Многу брачни другари бурмата ја носат постојано, а еден показател за важноста на овој вид прстен е фактот дека бурмата е меѓу неколкуте предмети што се дозволени да ги имаат затворениците и нивните посетители.

## Наводи

Категорија:Накит
Категорија:Брак
Астма

мини|десно|Анимација на астматичен напад
**Астма** (од ) или **задув** — хронично воспаление на дишните патишта кое се одликува со различни повторувачки симптоми, реверзибилна опструкција и бронхоспазам. Во вообичаени симптоми спаѓаат: тешко дишење, кашлање, стегање во градите и краток здив.

Се смета дека астмата е предизвикана од комбинација на генетски фактори и средината во која живееме. Дијагнозата се заснова на симптомите, одговорите на терапијата и спирометрија. Астмата се класифицира како атописка (вродена) и неатописка (стекната). Лечењето на акутните симптоми најчесто e со вдишување на краткоделувачки бета-2 агонисти (како што е салбутамол) и орално земање на кортикостероиди. Кај потешките случаи потребни се интравенски кортикостероиди, магнезиум сулфат и хоспитализација. Симптомите можат да се спречат со избегнување на предизвикувачите, како што се алергените и раздразнувачите како и употреба на инхалациони кортикостероиди. Долгоделувачките бета-агонисти или леукотриненски анатагонисти можат да се користат заедно со инхалационите кортикостероиди доколку симптомите на астмата не можат да се контролираат.

## Знаци и симптоми

Астмата ја каратктеризираат повторувачки епизоди на отежнато дишење, стегање во градите и краток здив. Преку белите дробови со кашлање може да дојде до исплувка, но тоа тешко се искашлува. Со текот на оздравување од нападите, исплувката може да личи на гној поради големиот број на леукоцити наречени еозинофили. Симптомите најчесто се најсилни доцна во ноќта и рано наутро или кога се предизвикани од вежбање и ладен воздух.

## Причини
Астмата е предизвикана од комбинација на сложени генетски интеракции и интеракција на средината. Овие фактори влијаат и на тежина и одговор на лечење. Се смета дека зголемениот број на заболени од астма е предизвикан од промената на епигенетиката (наследните фактори освен оние кои не се однесуваат на секвенците од ДНК) и животната средина.

### Хигиенска хипотеза
*Хигиенска хипотеза* е теорија која пробува да го објасни глобалното зголемување на лица зболени од астма како директен и случаен резултат на смаленоста на изложеност на незаразни бактерии и вируси во текот на детството. Употребата на антибиотици во раната животна доба е поврзана со развој на астмата. Исто така и породувањето со царски рез е поврзан со зголемен ризик од појава на астма. Овој зголемен ризик се припишува на недостаток на здрави бактериски колонии кои новороденчето ги добива преку преминот низ породилниот канал.

## Сстмата во популарната култура
*  „Имам астма“ (англиски: *I've Got Asthma*) — песна на британската панк-рок група Тој долс (*The Toy Dolls*).

### Генетско наследство
Семејната историја претставува ризик-фактор за појава на астма при што учество земаат различни гени. Ако едниот од  идентични близнаци има астма, веројатноста и другиот да заболи е 25%.

## Наводи

## Надворешни врски

* 
*
*


Категорија:Дишни болести
Зелен чај

мини|Листови од зелен чај
мини|Полиња со зелен чај
**Зелениот чај** се прави од листовите на дрвенестата чајна билка, Camellia sinensis, распространета е на Далечниот Исток, посебно во Кина и Јапонија. Од 19 век оваа билка почнала да се шири на тропските и суптропските предели. Билката може да израсне до 3 метри во височина, обрасната со долги зимзелени лисја. Во лисјата се застапени биоактивни материи, меѓу кои: теин, теобромин, теофилин и етерично масло, заради кои се одгледува оваа билка.

## Наводи

Категорија:Чаеви
Знаме на македонската колонија во Петроград

мини|Исечок од знамето, објавено во весникот Македонски глас.
**Знамето на македонската колонија во [[Петроград]]** е народно знаме кое било користено од македонските иселеници во Петроград (денешен Санкт Петербург), Русија. Знамето било објавено и во деветтиот број на весникот Македонски глас каде што се предложува за знаме на независна македонска држава.

Платформата на знамето е црвена со жолти граници. Во горниот десен агол во бел квадрат стои коњот Букефал на кралот Александар Македонски претставен во црвена боја, а во долниот лев агол е претставено сонце над кое пишува Единствена Независна Македонија (руски: Единя Независніиа Македониіа) на руски јазик.

Категорија:Знамиња на Македонија‏
Категорија:Историја на Македонија
Кабаре (филм од 1972)

**Кабаре** (англиски *Cabaret*) е американски филм од 1972 година, во режија на Боб Фоси. Главните улоги ги играат: Лајза Минели, Мајкл Јорк, Хелмут Грим, Џоел Греј, Фриц Вепер и Мариса Беренсон. Во 1973 година, филмот освоил осум награди „Оскар“, во категориите: најдобра главна глумица (Минели), најдобра машка споредна улога (Греј), најдобар режисер (Фоси), најдобра камера, најдобра музика, најдобар звук, најдобраа монтажа и најдобра сценографија. Истата година, филмот освоил три награди „Златен глобус“, во категориите: најдобар филм - комедија или мјузикл, најдобра женска главна улога и најдобра машка споредна улога), како и седум награди на „БАФТА“. Вкупно, филмот освоил 35 награди и имал уште 15 други номинации, а во 1995 година бил вклучен во Националниот филмски регистер на САД. Филмот е снимен според бродвејскиот мјузикл „Кабаре“, како и според книгата „Берлински приказни“ на Кристофер Ишервуд. За својата улога, Минели ја добила и наградата на БАФТА, а интересно е тоа што режисерот првобитно не сакал да го ангажира Џоел Греј за улогата на церемонијал-мајсторот, а го прифатил дури откако продуцентите му поставиле ултиматум.

## Содржина
Дејството на филмот се одвива во Берлин, меѓу двете светски војни. Во градот пристигнува Англичанецот Брајан Робертс (го игра Јорк), кој се сместува во станот каде живее Сали Боулс, танчерка во еден клуб, која сонува да стане позната глумица. Брајан дава часови по англиски јазик, едвај заработувајќи за живот. Неговиот клиент, Фриц (го игра Вендел) се вљубува во богатата Еврејка Наталија Ландауер, најпрвин привлечен од нејзиното богатство, но потоа се вљубува во неа. Подоцна, тој дознава признава дека е Евреин и тие стапуваат во брак. Брајан и Сали го среќаваат богатиот барон Максимилијан, која откако сексуално ќе ги искористи двајцата, ненадејно ги напушта. Сали останува бремена, но не знае чие е бебето што го носи. Сепак, Брајан го прифаќа татковството и ја кани да се преселат во Кембриџ, Англија, но таа одлучува да изврши абортус. Брајан си заминува во Англија, а Сали продолжува да работи во клубот. За сето тоа време, во Германија се зголемува влијанието на нацистите. 

## Наводи

Категорија: Филмови на Боб Фоси
Категорија: Филмови со Лајза Минели
Категорија: Филмови со Мајкл Јорк
Категорија: Филмови со Хелмут Грим
Категорија: Филмови со Џоел Греј
Категорија: Филмови со Фриц Вепер
Категорија: Филмови со Мариса Беренсон
Категорија: Филмови на англиски јазик
Категорија:Филмови од 1972 година
Категорија: Американски филмови
Категорија: Култни филмови
Категорија: Мјузикли
Категорија: Филмови засновани на книги
Категорија:Филмови чие дејствие се одвива во Германија
Категорија:Филмови чие дејствие се одвива во Берлин
Забрана за идентификација на повик

**Забрана за идентификација на повик** () – дополнителна телекомуникациска услуга која им се нуди на повикувачките корисници за да се оневозможи презентирањето на неговиот број на повиканиот корисник.

## Функционален опис
Оваа дополнителна услуга им се нуди на повикувачките корисници. Таа го оневозможува претставувањето на бројот на повикувачкиот корисник на повиканиот корисник.

## Начин на користење
Услугата по потреба може да се активира или деактивира со внесување на соодветен код.
*Активирање: * 31 #
*Деактивирање: # 31 #
Откако ќе се внесе кодот мора да се добие говорна порака или тон за потврда дека услугата е активирана или деактивирана.

## Историја
Во Македонија услугата е воведена во средината на деведесеттите години на 20 век со пуштањето во сообраќај на дигиталните централи EWSD и Alcatel E10.

## Наводи

Категорија:Телекомуникации
Категорија:Телефонија
Категорија:Дополнителни телефонски услуги
Гаојао

**Гаојао** () — подрачје на градот Џаоќинг во западниот дел на покраината Гуангдунг, Кина. Населението брои 753.120 жители (2010).

## Name
Името буквално значи „висока желба“ — поранешно име на клисурата Лингјенг на реката Си. Порано ова име го носела околната месност, а подоцна и управното седиште на подрачјето.

## Географија
Геојао лежи на јужниот брег на реката Си, спроти централниот дел на Џаоќинг. Обете се оддалечени околу  од покраинската престолнина Гуангџоу.

## Историја
За време на династиите Ќин и Хан (III в. п.н.е. - III век н.е.) Гаојао бил свој округ и местото било управен центар на подрачјето. За време на династијата Суеј (VI - VII в.), управата е преместена отаде реката, во околијата Дуенџоу, и подоцна преименувана во Џаоќинг за време на династијата Сунг (X - XIII век). Гаојао продолжил да опстанува како посебен округ во состав на заповедништвото на Џаоќинг. Во 1993 г. е унапреден окружен град, а потоа во градско подрачје на Џаоќинг.

## Знаменитости
Гаојао има неколку знаменитости од кои се Црвениот достојнички дом, павилјонот Сјуегунг како и три различни пагоди.

### Галерија

GaoYao Pagoda1.jpg
GaoYao Pagoda3-s.jpg


## Управа
Во Гаојао спаѓаат една подоколија и неколку гратчиња:

* Наан (南岸街道) — подоколија
* Ѓинду (金渡镇)
* Ѓинли (金利镇)
* Сјенганг (蚬岗镇)
* Бајту (白土镇)
* Хуејлунг (回龙镇)
* Ѓаотанг (蛟塘镇)
* Љентанг (莲塘镇)
* Хуодао (活道镇)
* Синќао (新桥镇)
* Бајџу (白诸镇)
* Даван (大湾镇)
* Лубу (禄步镇)
* Сјаосјанг (小湘镇)
* Хетај (河台镇)
* Јуеченг(乐城镇)
* Шуејнан (水南镇)

## Разно
* Гаојао е во тесна географска и културна врска со соседната околија Дуенџоу на градот Џаоќинг. Овие две градски подрачја се поврзани со два патни и еден железнички мост.
* Многу мештани на Гаојао денес се во дијаспората, особено во Сиднеј, Австралија.

## Наводи

* , препеч. 2000.

## Надворешни врски

* Околиски портал на  Гаојао  

Категорија:Џаоќинг
Категорија:Околии во Кина
Глорија Грејам

мини|Глорија Грејам

**Глорија Грејам** — американска глумица и пејачка, родена 28 ноември 1923 година во Лос Анџелес, а на 5 октомври 1981 година се преселила во Њујорк. Нејзиниот татко, Реџиналд Мајкл Блоксам Холворд, бил познат архитект, а мајка и, Џин Грејам била британска глумица и учител по глума. Нејзините родеители и го олесниле пробивањето до Бродвеј, каде што ја приметил Луи Б. Маер од студијата Метро-Голдвин-Маер и понудил договор. Таа го променила своето презиме во Грејам и го дебатирала на голем екран во 1944 година. Две години подоцна играла запазена улога во Убав  живот. Студиото РКО во 1947 година го откупил нејзиниот договор, а истата година стигнала и номинација за Оскар за најдобра споредна глумица во филмот Вкрстен оган. Втората номинација на неа и ја донела Оскарот за најдобра споредна глумица, за запазена улога во филмот Грд на илузии во 1952. Истата година играла  и во филмот Sudden Fear, со Џоан Крафорд, а една година подоцна настапила како главна улога во филмот  The Big Heat, со Глен Форд и Лијам Марвин. По мјузиклот Оклахома во 1955 година не остварила значајна филмска улога. До крајот на животот  настапувала во театар, со повремени филмски и телевизиски улоги. Починала во Њујорк на 5 октомври 1981 година од рак на дојка.

Категорија:Американски пејачки
Категорија:Американски глумици
Категорија:Родени во 1923 година
Категорија:Починати во 1981 година
Блеона Ќерети

**Блеона Ќерети** (албански: **Bleona Qereti**) — албанска пејачка.
## Дискографија
* 1997 Kam Qejfin Tim
* 1999 Nese Me Do Fort
* 2001 S'me Behet Vone
* 2002 Ik Meso Si Dashurohet
* 2003 Ti Nuk Di As Me Ma Lyp
* 2005 Greatest Hits
* 2005 Boom Boom
* 2007 Mandarin

Категорија:Музичари
Категорија:Албански пејачи
Категорија:Живи луѓе
Даница Ручигај (награда)

**Даница Ручигај** — македонска литературна награда за најдобра дебитантска поетска книга, во почетокот, односно за најдобра поетска книга од писателка, членка на ДПМ, што ја доделувала издавачката куќа Пергамент паблик, а подоцна со формирањето на клубот на писателките при ДПМ „Даница Ручигај“, наградата ја доделува Друштвото на писателите на Македонија.  Наградата го носи името на познатата македонска поетеса Даница Ручигај. Еден од иницијаторите за воспоставување на наградата е Искра Чоловиќ. Прв добитник на наградата била тогаш 15-годишната поетеса Надица Лешникоска, ученичка во гимназијата „Георги Димитров“ во Скопје, за збирката **Копрена**, прогласена за најдобра дебитантска поетска книга во 2005 година.

## Лауреати
2019 

## Наводи

Категорија:Награда „Даница Ручигај“
Категорија:Појавено во 2005 година во Македонија
Категорија:Награди на ДПМ